Diari Oficial de la Generalitat Valenciana


Sumari del DOGV 8591, del 15-07-2019 (2019/7107)

RESOLUCIÓ de 8 de juliol de 2019, del director, per la qual es modifica el reglament de funcionament i règim interior d'aquesta, en desenvolupament de la Llei 11/2016, de 28 de novembre, de la Generalitat.
-------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2019/07/08/(1)/dof/vci/html**

### Dades del document

Número de DOGV
:   8591

Data del DOGV
:   15-07-2019

Secció del DOGV
:   I. DISPOSICIONS GENERALS

Número del document
:   2019/7107


Data del document
:   08-07-2019

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * reglament intern
    * legislació

RESOLUCIÓ de 8 de juliol de 2019, del director, per la qual es modifica el reglament de funcionament i règim interior d'aquesta, en desenvolupament de la Llei 11/2016, de 28 de novembre, de la Generalitat. [2019/7107]  
En compliment del mandat contingut en la disposició transitòria primera, apartat dos, de la Llei 11/2016, de 28 de novembre, de l'Agència de Prevenció i Lluita contra el Frau i la Corrupció de la Comunitat Valenciana, modificada per la Llei 27/2018, de 27 de desembre, de mesures fiscals, de gestió administrativa i financera i d'organització de la Generalitat, mitjançant Resolució de 27 de juny de 2019, del seu director, s'aprova el Reglament de funcionament i règim interior d'aquesta agència, en desenvolupament de la Llei 11/2016, de 28 de novembre, de la Generalitat. L'esmentat Reglament va ser publicat en el DOGV núm. 8582, de 2 de juliol de 2019.  
En data 4 de juliol de 2019, la presidència de les Corts trasllada a aquesta direcció de l'Agència una nota del lletrat de les Corts en relació amb el projecte de Reglament de funcionament i règim interior de l'Agència de Prevenció i Lluita contra el Frau i la Corrupció de la Comunitat Valenciana.  
Vist el contingut de la nota, de conformitat amb aquesta, es procedeix a modificar l'esmentada Resolució de 27 de juny de 2019, segons s'expressa a continuació.  
  
Primer  
Se suprimeix l'apartat 2 de l'article 73, i es renumeren els apartats 3 i 4 d'aquest article, que passen a ser, respectivament, apartats 2 i 3.  
  
  
Segon  
Es modifica l'article 80, apartat 1, del Reglament, que queda redactat en els següents termes:  
«El règim patrimonial i de contractació aplicable a l'Agència s'ajustarà, respectivament, a la Llei de patrimoni de la Generalitat, i als preceptes de la legislació sobre contractes del sector públic que siguen aplicables en cada cas».  
  
Tercer  
Aquesta modificació es publicarà en el Butlletí Oficial de les Corts i en el Diari Oficial de la Generalitat Valenciana, entrant en vigor l'endemà de la seua publicació en aquest últim.  
  
València, 8 de juliol de 2019.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.


Còpia Permalink ELI